रांची के पूर्व डीसी छवि रंजन सहित कारोबारियों के 22 ठिकानों पर छापा
ED raids the premises of former Ranchi Deputy Commissioner Chhavi Ranjan Raid at the locations of many officers and businessmen  रांची के पूर्व उपायुक्त छवि रंजन,  उपायुक्त छवि रंजन, ईडी रेड, ईडी ने मारा  छवि रंजन के घर पर रेड, झारखंड भ्रष्टाचारस, झारखंड भ्रष्ट आईएएस अधिकारी, भ्रष्ट आईएएस अधिकारी
लैंड स्कैम मामले में झारखंड के IAS अधिकारी और रांची के पूर्व डीसी छवि रंजन और उनकी पत्नी के खिलाफ ED झारखंड, बिहार और पश्चिम बंगाल में 22 ठिकानों पर छापेमारी कर रही है। जांच एजेंसी की रडार पर अंचल अधिकारी और जमीन दलाल भी हैं।
छवि रंजन के आवास पर पहुंची नोट गिनने की मशीन 
जमशेदपुर के कदमा स्थित घर में ईडी की टीम नोट गिनने वाली मशीन लेकर पहुंची है। बताया जा रहा है कि छवि रंजन के मास्टर बैडरुम के फ्लैट के अंदर स्पेशल सेफ्टी का इंतजाम था यहां एक ही दरवाजे पर तीन लेयर की सुरक्षा कवच थी। दूसरी तरफ आदित्यपुर स्थित आवास पर भी ईडी की टीम रेड कर रही यहां उनके रिश्तेदार को बुलाकर फ्लैट खुलवाया गया है।
किन - किन लोगों के यहां हई है छापेमारी 
रांची के पूर्व डीसी छविरंजन के साथ- साथ जिन अधिकारियों पर कार्रवाई हुई है उनमें नामकुम सीओ विनोद प्रजापति, बड़गाई अंचल के सीआई भानू प्रताप , जमीन कारोबारी अशरफ खान उर्फ चुन्नू खान, हजारीबाग में प्रज्ञा केंद्र संचालित करने वाले भरत प्रसाद सहित कई लोगों के यहां छापेमारी की गयी है।
बड़गाई अंचल के सीआई भानू प्रताप के घर से ढेर सारे कागजात बरामद किए गये हैं। सभी जमीन के कागजात हैं जिसका हेर फेर करके अवैध तरीके से जमीन की खरीद और बिक्री करवाता था।
सिमडेगा में ईडी की छापेमारी खत्म हो गयी। अंचल कर्मी भानु प्रताप प्रसाद को ईडी अपने साथ ले गयी है। उन्हें हिरासत में लिया गया है बताया जा रहा है कि उन्हें सिमडेगा से रांची लाया जा रहा है।
पूरा मामला समझें 
फरवरी 2018 में कारोबारी विष्णु अग्रवाल ने महुआ मित्रा और संजय कुमार घोष से 3.75 एकड़ जमीन खरीदी। इस जमीन के बदले 24.37 करोड़ रुपये का भुगतान किया। जमीन सिरमटोली चौक के पास थी। दावा किया गया जमीन भारतीय सेना के कब्जे में है। विष्णु अग्रवाल ने जमीन की रजिस्ट्री के आधार पर जमीन पर दावा किया। रांची में भारतीय सेना का महत्वपूर्ण बेस है, जमीन दलालों ने जमीन के एक बड़े हिस्से पर कथित रूप से कब्जा कर लिया था और धोखे से जमीन बेच दी गयी। आरोप है कि जमीन की खरीद-बिक्री से संबंधित मामला पूर्व डीसी छवि रंजन के संज्ञान में था और उनकी सहमति से यह किया गया। इसी मामले में ईडी ने विष्णु अग्रवाल से पूछताछ भी की थी।
कौन है कारोबारी विष्णु अग्रवाल 
विष्णु अग्रवाल मूल रूप से पश्चिम बंगाल के पूर्लिया के रहने वाले है। रांची में कई बड़े मॉल और होटल विष्णु के मालिक हैं। रांची के लालपुर स्थित Nucleus Mall से लेकर कांके में कई होटल और जमीन के मालिक विष्णु अग्रवाल का नेता और अधिकारियों से बेहतर संबंध हैं। रांची में अभी कई जगहों पर विष्णु अग्रवाल के मॉल बन रहे हैं।
हाल के दिनों में कौन - कौन से आईएएस अधिकारी आये ईडी की रडार में
नाम - पूजा सिंघल 
पद- माइनिंग सेक्रेटरी
आरोप- पूजा सिंघल 16 फरवरी 2009 से 19 जुलाई 2010 तक खूंटी की डीसी थीं। खूंटी जिले में मनरेगा घोटाला का आरोप। घोटाला और मनी लांड्रिंग मामले में कार्रवाई जारी
क्या कार्रवाई हुई : अभी पूजा सिंघल बिरसा मुंडा केंद्रीय कारा रांची में बंद हैं। उनकी जमानत को लेकर सुप्रीम कोर्ट में सुनवाई हो रही है।
नाम- रामनिवास यादव :
पद- साहेबगंज डीसी
आरोप: साहिबगंज में अवैध तरीके से एक हजार करोड़ रुपये की पत्थर माइनिंग
क्या कार्रवाई हुई - ईडी साहेबगंज डीसी रामनिवास यादव से 23 जनवरी 2023 को पूछताछ कर चुकी है। दोबारा छह फरवरी को पूछताछ हुई। अभी वे साहेबगंज में डीसी के रूप में काम कर रहे हैं।
नाम - राजीव अरुण एक्का 
पद- मुख्यमंत्री हेमंत सोरेन के प्रधान सचिव और गृह सचिव
आरोप : पांच मार्च को भाजपा कार्यालय में राजीव अरुण एक्का से जुड़ा एक वीडियो जारी हुआ। वीडियो में आरोपी विशाल चौधरी के घर पर बैठ कर सरकार के गृह विभाग की फाइलें निबटा रहे थे।
क्या कार्रवाई हुई : 27 मार्च 2023 को ईडी ने राजीव अरुण एक्का से पूछताछ की। 28 मार्च को दोबारा पूछताछ की। वर्तमान में पंचायती राज विभाग के प्रधान सचिव के पद पर कार्यरत हैं।
ये खबर भी पढ़िए...
IAS पूजा सिंघल के भ्रष्टाचार का साम्राज्य! 48 घंटे चली ED की रेड; अब तक 19 करोड़ कैश, 150 करोड़ की संपत्ति जब्त
5 ठिकानों पर रेड मारी गई थी। पूरी कार्रवाई करीब 48 घंटे तक चली है। इसमें सिंघल के CA सुमन सिंह के रांची के हनुमान नगर आवास से 19.31 करोड़ कैश मिले हैं। कार्रवाई के दौरान करीब 150 करोड़ की संपत्ति के दस्तावेज भी मिले हैं। टीम ने पूजा के ससुर कामेश्वर झा के मुजफ्फरपुर के घर, दिल्ली में रहने वाले उनके भाई और माता-पिता और सहयोगियों के यहां भी दबिश दी है। पूरी रिपोर्ट पढ़ने के लिए यहां क्लिक करिए